钦定古今图书集成/明伦汇编/人事典/第040卷 > 《释名》 > 《刘承旨父大司徒邢国公庆九十应制》
## 钦定古今图书集成/明伦汇编/人事典/第040卷 > 《释名》 > 《刘承旨父大司徒邢国公庆九十应制》

元揭傒斯

“圣主尊贤遂及亲，邢公盛事更无伦。身跻九袠瞳方
碧，貌过耆年鬓未银。鸠杖乍颁宁畏噎，龙章洊拜欲
忘身。”“上公建土山河富，光禄分壶雨露频。析木天清
云五色，梁园花发月重轮。三宫宠锡惊殊数，四座称
觞半老臣。瑞锦斓斒迎化日，兼金条脱照芳春。素烟
冉冉晴熏上，白雪泠泠艳曲新。先世勋庸归琬琰，名”
家父子映冠绅。三槐已验移居日，五柳翻如寄傲人。
涧底桃花曾阅世，枕中鸿宝自颐神。词臣欲继《庄生》
作，才薄何堪论大椿。